**Apribotos rizikos fondas** (angl. *hedge fund*; rizikos draudimo fondas, alternatyvaus investavimo fondas) – investicinių fondų rūšis, alternatyvaus investavimo subjektas.

Kadangi apribotos rizikos fondų vienetai nėra platinami viešai, jų veiklos rinkos priežiūros institucijos nereguliuoja.

Anksčiau ribotos rizikos fondai buvo prieinami tik labai turtingiems investuotojams. Tačiau padėtis pradėjo keistis atsiradus ribotos rizikos fondų fondams. Kiti fondai nusprendžia turėti reikalų tik su instituciniais klientais. Pavyzdžiui, didžiausias pasaulyje „Bridgewater Associates" fondas aptarnauja tik pensijų ir valstybinius investicinius fondus bei kitus institucinius investuotojus.

Dauguma rizikos draudimo fondų ima 2% mokestį nuo turto ir pasilieka 20% nuo uždirbtos investicinės grąžos.

2008 m. buvo įregistruota maždaug 1 200 naujų fondų, maždaug penktadaliu mažiau nei pernai, teigia „Hedge Fund Research" tyrėjai. Maždaug 600 fondų užsidarė. Pasak Londone veikiančios tyrimų bendrovės „Hedge Fund Intelligence Inc.", rugsėjo pabaigoje pasaulyje veikė maždaug 9 900 fondai, o 20 didžiausiųjų valdė apie trečdalį viso (1,8 trln. USD) jų kontroliuojamo turto. Europos socialdemokratai laiko Apribotos rizikos fondus viena liberalios ekonominės destabilizacijos priežasčių, nes jie veikia kaip investiciniai bankai, kurie yra silpnai kontroliuojami ir taikydami itin agresyvias marketingo agresijas naikina smulkų verslą

Investavimo strategijos
-----------------------

Apribotos rizikos fondai gali naudoti vadinamąjį finansinį svertą (angl. *leverage*) ir investuoti į išvestinius finansinius instrumentus (angl. *derivatives*). O jų investavimo strategijos gali būti įvairios – nuo investavimo priešinga rinkos judėjimui kryptimi (angl. *short selling; vertybinių popierių pardavimas skolon*) iki aktyvaus vertybinių popierių kainų svyravimų panaudojimo (angl. *high-frequency trading*).

Rizikos draudimo fondai naudoja įvairias investavimo strategijas ir priemones. Investavimo strategijų ir stilių įvairovė:

* (angl. *Equity hedge*)

Siekiama gauti pelno iš investicijų į „ilgas" ir „trumpas" akcijų pozicijas, kurios, atitinkamai, neįvertintos ar pervertintos;

* (angl. *Event driven*)

Perka ir parduoda skolon vertybinius popierius tų bendrovių, kuriose vyksta esminiai plėtros ir/ar reorganizacijų pokyčiai;

* (angl. *Global macro*)

Siekiama gauti pelno iš makroekonominių tendencijų pokyčių;

* (angl. *Managed futures*)

Prekyba išvestinėmis finansinėmis priemonėmis kapitalo ir žaliavų rinkose;

* (angl. *Relative value*)

Arbitražo strategijomis siekiama pasinaudoti to paties ar labai panašaus turto kainų skirtumais įvairiose rinkose;

* (angl. *Fund of funds*)

Įvairių investavimo stilių ir strategijų deriniai su tikslu išsaugoti kapitalą ir gauti patrauklios grąžos nepriklausomai nuo situacijos rinkose.

Sėkmingiausi fondai
-------------------

Ray Dalio tapo sėkmingiausiu apribotos rizikos fondo valdytoju nustumęs George Soros į antrą vietą, kuris 2011 m. išėjo į pensiją ir atsidarė šeimos kontorą. Ray Dalio Pure Alpha fondas davė $13,8 mlrd. investicinės grąžos 2011 m. o Paulson & Co. prarado daugiausiai pinigų per visą apribotos rizikos fondų istoriją. Paulson fondas sugebėjo sudeginti daugiau investuotojų pinigų nei Long-Term Capital Management 1998 m. pernai netekęs $9,6 mlrd.

| Vieta | Fondas | Investicinė grąža atskaičius valdytojų mokesčius (gruodžio 31 d. 2011 m.) | Įsteigimo metai |
| --- | --- | --- | --- |
| 1. | Bridgewater Pure Alpha | $35,8 | 1975 m. |
| 2. | Quantum Endowment Fund | $31,2 | 1973 m. |
| 3. | Paulson & Co. | $22,6 | 1994 m. |
| 4. | Baupost | $16,0 | 1983 m. |
| 5. | Brevan Howard | $15,7 | 2003 m. |
| 6. | Appaloosa | $13,7 | 1993 m. |
| 7. | Caxton Global | $13,1 | 1983 m. |
| 8. | Moore Capital | $12,7 | 1990 m. |
| 9. | Farallon | $12,2 | 1987 m. |
| 10. | SAC | $12,2 | 1992 m. |

„LCH Investments" suskaičiuoja kiek fondai išvis yra uždirbę investuotojams nuo pat įkūrimo iki veiklos nutraukimo.

Didžiausi fondai
----------------

Didžiausi apribotos rizikos fondai pasaulyje valdomo turto atžvilgiu, pagal Bloomberg Markets Magazine duomenis:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Vieta** | **Įmonė** | **Būstinė** | **Valdomas turtas (spalio 31 d. 2011 m.)** |
| --- | --- | --- | --- |
|
|
|
| 1 | Bridgewater Associates |  Vestportas | $77,6 |
| 2 | Man Group |  Londonas | $64,5 |
| 3 | JPMorgan Asset Management |  Niujorkas | $46,6 |
| 4 | Brevan Howard Asset Management |  Londonas | $36,6 |
| 5 | Och-Ziff Capital Management Group |  Niujorkas | $28,5 |
| 6 | Paulson & Co. |  Niujorkas | $28,0 |
| 7 | BlackRock Advisors |  Niujorkas | $27,7 |
| 8 | Winton Capital Management |  Londonas | $27,0 |
| 9 | Highbridge Capital Management |  Niujorkas | $26,1 |
| 10 | BlueCrest Capital Management |  Londonas | $25,0 |
|

 |

* Visas sąrašas

Taip pat skaitykite
-------------------

* Privatusis kapitalas
* Investicinė bankininkystė

Literatūra
----------

* David Stowell. Investment Banks, Hedge Funds, and Private Equity.
* Sebastian Mallaby. More Money Than God: Hedge Funds and the Making of a New Elite.

Nuorodos
--------

* Bloomberg: Paulson's $3.7 Billion Pay Tops Hedge Fund Managers, Alpha Says
* Bloomberg: Simons Deposes Paulson as Top-Paid Hedge Fund CEO, Survey Says
* Institutional Investor: Hedge Fund Ranking

Nuorodos
--------

* Versus: Naujojo kapitalizmo iššūkiai[neveikianti nuoroda]

Išnašos
-------

1. ↑  Fortune: Inside the world's biggest hedge fund
2. ↑  Verslo Žinios: Alternatyvaus investavimo fondai tvarkosi su pirmu sukrėtimu
3. ↑  ]
4. ↑  Finansų analitikų asociacija: Alternatyvios investicijos
5. 1 2  Dalio takes hedge crown from Soros, *Financial Times*, February 28, 2012.
6. ↑  The World's 100 richest Hedge Funds, *Bloomberg Markets*, January 10, 2012.